(Návrh)

**VYHLÁŠKA**

**Ministerstva zdravotníctva Slovenskej republiky**

**z ... 2023,**

**ktorou sa dopĺňa vyhláška Ministerstva zdravotníctva Slovenskej republiky č. 84/2016 Z. z., ktorou sa ustanovujú určujúce znaky jednotlivých druhov zdravotníckych zariadení v znení neskorších predpisov**

Ministerstvo zdravotníctva Slovenskej republiky podľa § 7 ods. 6 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov ustanovuje:

**Čl. I**

Vyhláška Ministerstva zdravotníctva Slovenskej republiky č. 84/2016 Z. z., ktorou sa ustanovujú určujúce znaky jednotlivých druhov zdravotníckych zariadení v znení vyhlášky
č. 387/2016 Z. z., vyhlášky č. 163/2019 Z. z. a vyhlášky 418/2022 Z. z. sa dopĺňa takto:

 § 2 sa dopĺňa odsekom 8, ktorý znie:

,,(8) Ambulancia podľa odseku 1, ktorá je ambulanciou rýchlej lekárskej pomoci v stretávacom režime "RV", je určená najmä na poskytovanie neodkladnej zdravotnej starostlivosti poskytovanej alebo riadenej lekárom so špecializáciou v príslušnom špecializačnom odbore.“.

**Čl. II**

Táto vyhláška nadobúda účinnosť ... .